
ՀՀ ՊՆ քաղաքացիական անձնակազմի կառավարման վարչությունում փորձագետի ներգրավելու մասին
[bookmark: _GoBack]
Աշխատանքների համառոտ նկարագրությունը՝
ՀՀ պաշտպանության նախարարության (այսուհետ՝ Նախարարություն) քաղաքացիական անձնակազմի կառավարման վարչության (այսուհետ՝ Վարչություն) աշխատանքների ծավալը կտրուկ ավելացել է՝ պայմանավորված Նախարարությունում կառուցվածքային փոփոխությունների նախատեսմամբ իրավական ակտերի մշակման, քաղաքացիական ծառայության նոր պաշտոնների դասակարգման և քաղաքացիական ծառայության տեղեկատվական հարթակում (այսուհետ՝ Հարթակ) Նախարարության պետական պաշտոններ զբաղեցնող անձանց, քաղաքացիական ծառայողների, քաղաքացիական աշխատանք կատարող և տեխնիկական սպասարկում իրականացնող անձանց էլեկտրոնային անձնական գործերի ստուգման, հաստատման, ինչպես նաև վարման համար անհրաժեշտ փաստաթղթերի լուսապատճենման և տվյալների մուտքագրման ծավալների ավելացմամբ պայմանավորված:

Փորձագետ ներգրավելու ժամկետը՝  1 (մեկ) տարի:
Փորձագետին յուրաքանչյուր ամիս հաշվարկվում է հիմնական աշխատավարձ  267072 (երկու հարյուր վաթսունյոթ հազար յոթանասուներկու) ՀՀ դրամ գումարի չափից:
Փորձագետի համար հավելավճարներ, լրավճարներ չեն սահմանվում:

Փորձագետի աշխատանքային ռեժիմը, տևողությունը և արձակուրդը՝
Փորձագետի համար սահմանվում է աշխատաժամանակի նորմալ տևողություն: Աշխատանքային օրվա սկիզբը սահմանվում է ժամը 9.00, ավարտը՝ ժամը 18.00:
Փորձագետին ՀՀ օրենսդրությամբ սահմանված կարգով տրամադրվում է ամենամյա նվազագույն արձակուրդ՝ 20 աշխատանքային օր տևողությամբ:

Փորձագետի պարտականությունները՝ 
1) [bookmark: _Hlk77694103]ուսումնասիրել Նախարարության կառուցվածքային ստորաբաժանումներից ստացված քաղաքացիական ծառայության նոր պաշտոնների դասակարգման համար կազմված հարցարանները, ստուգել դրանց համապատասխանությունը օրենսդրությամբ սահմանված պահանջներին, կազմել պաշտոնների նկարագրերը, գնահատել պաշտոնները և մշակել պաշտոնների անձնագրերի նախագծերը,
2) նախապատրաստել Նախարարության քաղաքացիական ծառայության  պաշտոնների  անվանացանկում փոփոխություններ և լրացումների կատարելու, նոր պաշտոնների անձնագրերը և մասնագիտական գիտելիքների շրջանակը հատատելու վերաբերյալ Նախարարության գլխավոր քարտուղարի հրամանների նախագծերը,
3) ուսումնասիրել Հարթակում աշխատակիցների կողմից ստուգման ուղարկված էլեկտրոնային անձնական գործերում ներառված տվյալները, համեմատել դրանք հիմք հանդիսացած փաստաթղթերի հետ, ուղարկել խմբագրման կամ հաստատել,
4) ուսումնասիրել անձնական գործերին վերաբերվող աշխատակիցների կողմից ներկայացված փաստաթղթերը, լուսապատճենել դրանք և մուտքագրել տվյալները Հարթակի նրանց էլեկտրոնային անձնական գործերում՝ կցելով հիմքերը:

Փորձագետին ներկայացվող պահանջները՝
1. բարձրագույն կրթություն,
1. Հանրային ծառայության առնվազն մեկ տարվա ստաժ կամ մեկ տարվա մասնագիտական աշխատանքային ստաժ կամ կադրերի և մասնագիտական կողմնորոշման բնագավառում մեկ տարվա աշխատանքային ստաժ:
1. գործառույթների իրականացման համար անհրաժեշտ իրավական ակտերի իմացություն,
1. համակարգչով և ժամանակակից այլ տեխնիկական միջոցներով աշխատելու ունակություն:

Դիմող ՀՀ քաղաքացիները պետք է ներկայացնեն հետևյալ փաստաթղթերը`
· դիմում ՀՀ ՊՆ գլխավոր քարտուղարի անունով (լրացվում է փաստաթղթերը հանձնելիս), 
· կրթությունը հավաստող պետական նմուշի փաստաթուղթ (փաստաթղթեր),
· արական սեռի անձինք` նաև զինվորական գրքույկ կամ դրան փոխարինող ժամանակավոր զորակոչային տեղամասին կցագրման վկայական, կամ համապատասխան տեղեկանք.
· մեկ լուսանկար` 3 x 4 սմ չափսի,
· անձնագիր կամ նույնականացման քարտ,
· սոցիալական քարտ կամ հանրային ծառայության համարանիշ ունենալու մասին տեղեկանք,
· ինքնակենսագրական (CV), 
· հայտարարություն ՀՀ կառավարության 2018 թվականի օգոստոսի 2-ի N 878-Ն որոշմամբ հաստատված կարգի 13-րդ կետով նախատեսված սահմանափակումների բացակայության մասին:
Ընտրությունը կատարվում է փաստաթղթերի ուսումնասիրման և հարցազրույցի եղանակով:
Քաղաքացիները փաստաթղթերը ներկայացնում են առձեռն (ընդունվում են միայն աշխատանքային օրերին` ժամը 10.30-ից մինչև 12.30-ը և 14.30-ից մինչև 16.30-ը:
Դիմումների ընդունման վերջնաժամկետը հայտարարության հրապարակմանը հաջորդող երրորդ աշխատանքային օրն է՝ 05.10.2026թ.
Աշխատանքի վայրը՝ ՀՀ, ք. Երևան, Բագրևանդի 5:
[bookmark: _Hlk182478413][bookmark: _Hlk182553344]ՀՀ քաղաքացիները տվյալ պաշտոնը զբաղեցնելու համար կարող են դիմել ՀՀ պաշտպանության նախարարության քաղաքացիական անձնակազմի կառավարման վարչություն՝ ք. Երևան, Բագրևանդի 5, հեռ.՝ 010-29-44-28 (ներքին՝ 22-04, 19-75, 16-49):

30.09.2026թ.
